2018. gada 28. februārī Rīkojums Nr. 81

Rīgā (prot. Nr. 13 9. §)

**Par valsts nekustamo īpašumu pārdošanu**

1. Saskaņā ar Publiskas personas mantas atsavināšanas likuma 4. panta pirmo daļu, ceturtās daļas 7. punktu un 5. panta pirmo daļu atļaut valsts akciju sabiedrībai "Valsts nekustamie īpašumi" pārdot izsolē šādus valsts nekustamos īpašumus:

1.1. 1/4 domājamo daļu no nekustamā īpašuma (nekustamā īpašuma kadastra Nr. 1700 037 0254) – zemes vienības (zemes vienības kadastra apzīmējums 1700 037 0254) 377 m2 platībā un četrām būvēm (būvju kadastra apzīmējumi 1700 037 0254 001, 1700 037 0254 002, 1700 037 0254 003 un 1700 037 0254 004) – Otaņķu ielā 11, Liepājā,kas ierakstīta zemesgrāmatā uz valsts vārda Finanšu ministrijas personā, ievērojot Publiskas personas mantas atsavināšanas likuma 14. panta un 46.1 panta nosacījumus;

1.2. nekustamo īpašumu (nekustamā īpašuma kadastra Nr. 6605 002 0014) – zemes vienību (zemes vienības kadastra apzīmējums 6605 002 0014) 0,0599 ha platībā un būvi (būves kadastra apzīmējums 6605 002 0014 001) – Valdemāra ielā 28, Ainažos, Salacgrīvas novadā, kas ierakstīts zemesgrāmatā uz valsts vārda Finanšu ministrijas personā;

1.3. nekustamo īpašumu (nekustamā īpašuma kadastra Nr. 1300 020 5302) – zemes vienību (zemes vienības kadastra apzīmējums 1300 020 5302) 0,3099 ha platībā – Tallinas ielā 26, Jūrmalā, kas ierakstīts zemesgrāmatā uz valsts vārda Finanšu ministrijas personā.

2. Pircēji par valsts nekustamajiem īpašumiem maksā *euro*.

3. Finanšu ministrijai nodot pircējiem šā rīkojuma 1. punktā minētos nekustamos īpašumus 30 dienu laikā no pirkuma līgumu noslēgšanas dienas, sastādot attiecīgus pieņemšanas un nodošanas aktus.

Ministru prezidents,

veselības ministra

pienākumu izpildītājs Māris Kučinskis

Finanšu ministre Dana Reizniece-Ozola